Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 195/13/2202	Galanta, 31.7.2015
EEČ : 2-17-201-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 22.11.2013, spisová značka 2 Pv 195/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 dňa 25. 02. 2013 v čase okolo 21.00 h vo výťahu bytového domu 18 na ulici XXXXX v XXXXX napadol XXXXX tým spôsobom, že po slovnej potýčke chytil XXXXX za hlavu, buchol mu ju o stenu výťahu, ďalej ho udrel päsťou do oblasti tváre asi šesťkrát a následne ho ešte udrel svojim čelom do oblasti nosa, pričom mu týmto konaním spôsobil zlomeninu nosových kostí s posunom, mnohopočetné tržné rany nosa, čela a líca vpravo s dobou liečenia od 25. 02. 2013 do 18. 03. 2013.

Uznesením prokurátora Okresnej prokuratúry Galanta zo dňa 22.11.2013, spisová značka 2 Pv 195/13/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Galante č. 2 Pv 195/13 - 9 zo dňa 22.11.2013 bolo podľa § 216 ods. 1 Tr. por. podmienečne zastavené trestné stíhanie obvineného XXXXX pre prečin ublíženie na zdraví podľa § 156 odsek 1 Trestného zákona. 
   
	Uznesenie nadobudlo právoplatnosť dňom 10.12.2013. Podľa § 216 ods. 2 Tr. por. bola obvinenému v rozhodnutí uložená skúšobná doba na 1 rok. Skúšobná doba obvinenému uplynula dňom 10.12.2014. 

	Vzhľadom k tomu, že obvinený v skúšobnej dobe viedol riadny život, súdom trestaný nebol, nemá záznam v evidencii priestupkov a toho času sa proti nemu nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor